টুভালু জাতীয় ফুটবল অ্যাসোসিয়েশন
টুভালু জাতীয় ফুটবল অ্যাসোসিয়েশন (ইংরেজি: Tuvalu National Football Association; এছাড়াও সংক্ষেপে টিএনএফএ নামে পরিচিত) হচ্ছে টুভালুর ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭৯ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার ২৭ বছর পর ২০০৬ সালে সংস্থাটি তাদের আঞ্চলিক সংস্থা ওএফসির সহযোগী সদস্যপদ লাভ করে। এই সংস্থার সদর দপ্তর টুভালুতে অবস্থিত। এই সংস্থাটি টুভালুর পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে টুভালু এ-বিভাগ এবং টুভালু বি-বিভাগ-এর মতো প্রতিযোগিতার সকল কার্যক্রম পরিচালনা করে। বর্তমানে টুভালু জাতীয় ফুটবল অ্যাসোসিয়েশনের সভাপতির দায়িত্ব পালন করছেন টোয়াকাই পুয়াপুয়া।